Deset u pola
Deset u pola jeste bosanskohercegovački igrani film snimljen 2021. godine kojeg je režirao Danis Tanović koji je ujedno i ko-scenarist zajedno sa Nikolom Kuprešaninom. Glavne uloge tumače Branko Đurić Đuro i Izudin Bajrović dok su se u sporednim ulogama istakli Kerim Čutuna, Helena Vuković, Anja Matković, Goran Navojec, Nermin Tulić, Faketa Salihbegović Avdagić i Boris Ler. Radnja filma se dešava u pandemijom pogođenom Sarajevu i prati dvojicu sarajevskih ćevabdžija, prijatelja i antipoda koji se sukobljavaju oko kvalitete ćevapa u njihovim radnjama, zapravo preispitujući životne odluke i prihvatajući neminovne promjene. Film su producirali Obala Art Centar i TRT. Producenti filma su Mirsad Purivatra, Amra Bakšić Čamo i Jovan Marjanović, dok je izvršni producent Adis Đapo. Film je premijerno prikazan na 27. Sarajevo Film Festivalu koji je ujedno i otvorio festival. Deset u pola je dio projekta Sarajevo grad filma za globalne ekrane (SCF GS) i usredsređuje se na režisere iz Jugoistočne Evrope.